**მოწვევა კვლევითი ორგანიზაციებისთვის  
ნარკოპოლიტიკის საკითხებზე საზოგადოებრი განწყობების რაოდენობრივი   
კვლევის განსახორციელებლად**

სოციალური სამართლიანობის ცენტრი იწვევს გამოცდილ კვლევით ორგანიზაციებს საზოგადოებრივი განწყობების კვლევის ჩატარების მიზნით გამოცხადებულ ტენდერში მონაწილეობის მისაღებად.

საზოგადეობრივი განწყობების კვლევის მიზანია ფართო მოსახლეობის შეხედულებების შესწავლა ნარკოტიკულ დანაშაულთან, ნარკოვითარებასთან, ნარკოტიკული საშუალებების პრობლემურ ან რეკრეაციულ მოხმარებასთან, ნარკოტიკულ დანაშაულებზე დაწესებულ სასჯელებთან და ზოგადად, ნარკოპოლიტიკასთან დაკავშირებულ რელევანტურ საკითხებზე.

კვლევის განმახორციელებელმა ორგანიზაციამ, სატელეფონო გამოკითხვის მეშვეობით (ან სხვა თანაბრად ეფექტური მეთოდით) უნდა შეაგროვოს ინფორმაცია ზემოაღნიშნულ საკითხებზე და მონაცემების სტატისტიკური დამუშავების გზით, გამოკვეთოს მოსახლეობის განწყობები. კვლევის განმახორციელებელ ორგანიზაციას ასევე ევალება, რომ განხორციელებული რაოდენობრივი კვლევის შემდგომ, წარმოადგინოს კვლევის ანგარიში, რომელშიც დეტალურად იქნება აღწერილი როგორც კვლევის მეთოდოლოგია და საველე სამუშაოების ჩატარების პროცესი, ასევე კვლევის შედეგები და მნიშვნელოვანი მიგნებები.

|  |  |  |
| --- | --- | --- |
| **კვლევითი ორგანიზაციის (შემსრულებლის) აუცილებელი კომპეტენციები** | | |
| განათლება | * კვლევის მეთოდოლოგიის შემუშავებასა და საველე სამუშაოების შედეგად მოპოვებული მონაცემების ანალიზში ჩართული პირები (კვლევის ძირითადი გუნდი) უნდა ფლობდნენ მაგისტრის ან მაგისტრთან გათანაბრებულ აკადემიურ ხარისხს სოციალურ მეცნიერებებში, სტატისტიკაში, სამართალმცოდნეობაში, ან სხვა მომიჯნავე სპეციალობებში და უნდა ქონდეთ რაოდენობრივი კვლევების ჩატარებისა და მონაცემთა ანალიზის კარგი ცოდნა და გამოცდილება; | აუცილებელი |
| **კომპეტენციები** | * სასურველია გუნდის წევრებს ნამუშევარი ჰქონდეთ ნარკოპოლიტიკის ან სისხლის სამართლის საკითხებზე; * შემსრულებელს უნდა ჰქონდეს სოციოლოგიური კვლევების ჩატარების რამდენიმეწლიანი გამოცდილება; | აუცილებელი/  სასურველი |
| * კომუნიკაციისა და გუნდური მუშაობის კარგი უნარები; * კვლევების და ანგარიშების შემუშავების უნარ-ჩვევები; * დროის გადანაწილების უნარი. | აუცილებელი |
| **სამუშაო გარემო** | კონტრაქტორი იმუშავებს დისტანციურად; | |
| **ხანგრძლივობა** | 1 ივნისი - 30 ნოემბერი 2022 წ. | |
| **წარმოსადგენი დოკუმენტაცია** | * კვლევის მეთოდოლოგიის მოკლე მონახაზი; * მთლიანი დავალების შესრულების კონკრეტული ხედვა და კვლევის განხორციელების დროში გაწერილი სამოქმედო გეგმა; * დეტალური ბიუჯეტი; * მსგავსი პროექტების შესრულების შესახებ მოკლე ინფორმაცია. სასურველია ბოლო 3 წლის მანძილზე ჩატარებული კვლევის წარმოდგენა ბმულის ან PDF-ფაილის სახით; * კვლევის მეთოდოლოგიის შემუშავებასა და საველე სამუშაოების შედეგად მოპოვებულ მონაცემთა ანალიზში ჩართული პირების და კვლევის ხელმძღვანელის (კვლევის ძირითადი გუნდი) რეზიუმეები (CV). | |
| **ბიუჯეტი** | * € 9000 (Gross) | |

საკონკურსო განაცხადები უნდა გამოგზავნოთ არაუგვიანეს 2022 წლის 31 მაისისა, შემდეგ ელ-ფოსტაზე: [info@socialjustice.org.ge](mailto:info@socialjustice.org.ge). არასრულად წარმოდგენილი საკონკურსო განაცხადი არ განიხილება.